**חוות קיימא חוקוק** היא עמותה המפעילה יוזמות חינוכיות וחברתיות ומתמקדת בקידום בני נוער שנשרו ממסגרות החינוך הפורמליות באמצעות העסקתם בחקלאות בת קיימא.

העמותה הוקמה בשנת 2015 בחוקוק. עיקר פעילות החווה מתמקד בגידול שדה של ירקות מגוונים ללא ריסוס, על ידי בני נוער שעובדים בשכר בגידול הירקות. שכר בני הנוער מגיע ממכירת הירקות, ומכירה של סלי ירקות שבועיים לתושבי הסביבה בשיטת CSA - חקלאות בתמיכת הקהילה וכן מתרומות. החווה מפעילה גם סיורים, הרצאות ואירועי קטיף. את החווה הקימו חברים בקהילה האקולוגית בחוקוק, קבוצה של משפחות שבסיסה באחת משכונות הרחבה של קיבוץ חוקוק. קיבוץ חוקוק מאפשר ומשתף פעולה עם חוות קיימא הממוקמת בשטח חקלאי של הקיבוץ. לצד בני הנוער, מתפעלים את החווה צוות של מתנדבי השירות הלאומי מטעם האגודה להתנדבות.

עד 2023 התקיימה החווה בעיקר מתקציבי תרומות. ב-2018 הוקם פרוייקט מימון המונים לתשלום תשתיות החווה. בשנת 2023 זכתה החווה במכרז של משרד הרווחה שהכיר בה כמסגרת תעסוקתית. אחת המשמעויות של הזכייה היא כי תשלום המשכורות לבני הנוער יגיע ממשרד הרווחה.

חלקו המזרחי של שדה חוות קיימא חוקוק. ברקע ניתן לראות את הר חבקוק משמאל ואת העיר צפת.

ייחודיות החווה
--------------

הנערים המגיעים לחווה מועסקים בה כעובדים מן המניין. במסגרות מקבילות, נערים כאלה נמצאים בסטטוס של חניכים, מטופלים או תלמידים. בחוות קיימא חוקוק, הנערים צריכים לבנות שותפויות ולהתגבר על אתגרים יחד עם עובדים אחרים. הנערים מלווים במדריכים ומקבלים גם הכנה לעולם התעסוקה. גידול הירקות נעשה ללא חומרי דישון והדברה כימיים. מגוון הירקות הגדלים בחווה מאפשר מערכת אקולוגית מאוזנת באופן יחסי תוך טיוב טבעי של האדמה. תכנון הגידול נעשה בהתאם לעונות השנה ובכך נחסכים משאבים רבים של התמודדות עם מזיקים ופתרונות של וויסות טמפרטורה.

גידולי קיץ בחווה

חוות אחיות
----------

חוות קיימא חוקוק היא אחת מכמה חוות הפועלות על פי מודל דומה בישראל ובעולם, חלקן שייכות לרשת חוות קיימא. החווה הראשונה שהוקמה ברשת חוות קיימא היא קיימא בית זית. אחריה הוקמו חוות בארותיים וקיימא נהלל. שנה לאחר מכן הוקמה חווה במודל דומה בטנזניה שבאפריקה - חוות קיימא טנזניה. במושב מרחביה פועלת חווה שמעסיקה נפגעי נפש, אנשים עם צרכים מיוחדים ובני הגיל השלישי.

לקריאה נוספת
------------

קישורים חיצוניים
----------------

* 

* אתר האינטרנט הרשמי של חוות קיימא חוקוק
* חוות קיימא חוקוק, באתר "גיידסטאר ישראל"
* פרס המועצה האזורית עמק הירדן 2023 מוענק לזיידן אסף מחוות קיימא חוקוק, סרטון באתר יוטיוב
* סרטונים בערוץ של קיימא חוקוק, באתר יוטיוב

הערות שוליים
------------

1. ↑  אסף זיידן, באתר www.j-v.org.il
2. ↑  חוות קיימא חוקוק, באתר "גיידסטאר ישראל"
3. 1 2 3  לין לוי, פלפלים למחשבה: חוות חקלאיות עם אג'נדה חברתית, באתר ynet, 23 בספטמבר 2017
4. ↑  נעמה ריבה, הקיבוץ הירוק: חברים הגשימו חלום ובנו הרחבה אקולוגית בחוקוק, באתר Xnet‏
5. 1 2  תמר בן דוד, "כל הדברים יודעים לצמוח אם נותנים להם את התנאים הנכונים", באתר שיחה מקומית, ‏2021-09-26
6. ↑  סיגל בן דוד, ‏"כולנו צומחים פה": הנערים שמצאו את מקומם ב"חוות קיימא" מנסים להציל אותה, באתר מעריב אונליין, 16 בינואר 2018
7. ↑  מסמך הזכייה במכרז משרד הרווחה למסגרת תעסוקתית
8. ↑  שבט ערוגות החסה, באתר הוצאת אדם עולם, ‏2018-11-05
9. ↑  אתר למנויים בלבד רונית ורד, חוות קיימא בבארותיים: דף חלק בערוגת כרובית, באתר הארץ, 2 בדצמבר 2015
10. ↑  אתר למנויים בלבד ענת לב־אדלר,, במעגל של נהלל, באתר "ידיעות אחרונות", 26 באוגוסט 2021
11. ↑  מועדון הלביאות מסייע לחוות קיימא נהלל לגייס כספים עבור שירות לאומי לנערות, באתר mynetafula, ‏2021-04-20
12. ↑  Organic Agriculture as Source of Economic and Educational Empowerment in Tanzania, glocal.huji.ac.il (באנגלית)